open-index/open-wikipedia-markdown huggingface dataset:
மத்திய அனதோலியா பிராந்தியம்

**மத்திய அனதோலியா பிராந்தியம்** (*Central Anatolia Region* (), துருக்கியின் 7 புவியியல் பிரதேசங்களில் ஒன்றாகும். இதன் தலைமையிடம் அங்காரா நகரம். பிற நகரங்கள் கோன்யா, கைசெரி, எஸ்கிசெரி, சிவாஸ் மற்றும் அக்சராய் ஆகும். 
## அமைவிடம்
இப்பிராந்தியம் துருக்கியின் நடுப்பகுதியில் உள்ளது. இதன் மேற்கில் ஏஜியன் பிராந்தியம், வடக்கில் கருங்கடல் பிராந்தியம், கிழக்கில் கிழக்கு அனடோலியா பிராந்தியம் மற்றும் தெற்கில் மத்தியதரைக் கடல் பிராந்தியம் உள்ளது.

## புவியியல்
இப்பிராந்தியத்தில் உள்ள மத்திய அனதோலியா ஸ்டெப்பிப் புல்வெளிகளை வெப்பமண்ட புல்வெளிகள், சாவன்னா நிலங்கள் மற்றும் புதர் நிலங்கள் என வகைப்படுத்தப்படுத்தப்பட்டுள்ளது. 

## பிராந்தியத்தின் மாகாணங்கள்
# அக்சராய் மாகாணம்
#   கோரக்கலே மாகாணம்
# கோரேஹிர் மாகாணம்
#      நெவ்ஷீர் மாகாணம்
# நீட் மாகாணம்
# அங்காரா 
#  கான்கியரி மாகாணம்
# எஸ்கிசெஹிர் மாகாணம்
#  கரமன் மாகாணம்
# கெய்சேரி மாகாணம்
# கொன்யா மாகாணம்
#     சிவாஸ் மாகாணம்
# யோஸ்கட் மாகாணம்

## தட்ப வெப்பம்

## இதனையும் காண்க
*துருக்கியின் பிராந்தியங்கள்
* கிழக்கு அனடோலியா பிராந்தியம்
* தென்கிழக்கு அனதோலியா பிராந்தியம்
* மத்தியத்தரைக் கடல் பிராந்தியம்
*ஏஜியன் பிராந்தியம்
*கருங்கடல் பிராந்தியம்
*மர்மரா பிராந்தியம்
* அனத்தோலியா
* லெவண்ட்
## மேற்கோள்கள்

## வெளி இணைப்புகள்
* 

பகுப்பு:துருக்கியின் பிராந்தியங்கள்
செம்பரின் உறுப்பு

**செம்பரின் உறுப்பு** (*Semper's organ*) என்பது மெல்லுடலிகளில் காணப்படும் உடற்கூறியல் அமைப்பு. இது நில நத்தைகள், நுரையீரல் வயிற்றுக்காலிகளின்  தலைப் பகுதியில் அமைந்துள்ள சுரப்பு உறுப்பு ஆகும்.  இந்த உறுப்பிலிருந்து சுரக்கப்படும் சுரப்பு இயக்குநீர் போன்ற செயலைச் செய்கின்றது. இது முதுகெலும்பிலிகளின் உயிரணு உருவாக்கத்தில் பங்கு கொள்கிறது. 

இந்த உறுப்புக்கு செருமனிய விலங்கியல் நிபுணர் கார்ல் காட்ஃப்ரைட் செம்பரின் பெயரிடப்பட்டது. இவர் இந்த உடற்கூறியல் அமைப்பு பற்றிய தகவலை 1856-ல் முதலில் வெளியிட்டவர் ஆவார்.

## மேற்கோள்கள்

பகுப்பு:உடற்கூற்றியல்
பகுப்பு:மெல்லுடலிகள்
சங்கர்ஷணர்

**சங்கர்ஷணர்** (*Saṃkarṣaṇa*) கலப்பையை ஆயுதமாகக் கொண்டவர் எனப்பொருள் வசுதேவருக்கும் முதல் மனைவி ரோகிணி தேவிக்கும் பிறந்தவர் பலராமன் மற்றும் சுபத்திரை ஆவர். வசுதேவருக்கும்-இரண்டாம் மனைவி தேவகிக்கும் பிறந்தவர் கிருஷ்ணர் ஆவர். பலராமன் எனும் சங்கர்ஷணர் யாதவர்களில் ஒரு பிரிவினரான விருஷ்ணி குலத் தலைவராக அறியப்பட்டார்.விஷ்ணுவின் அவதாரமாக சங்கர்ஷணர் அறியப்பட்டார். பிற்காலத்தில் வைணக் கோயில்களில் சங்கர்ஷணர் வழிபாடு நிலவியது.

பரவாசுதேவர், சங்கர்ஷணர், அனிருத்தன், பிரத்திம்யும்மனன் என்ற பெயர்களில், நாராயணனாகிய பரம்பொருள் தன்னையே இந்நால்வராக்கிக்கொண்டு படைப்பு முதலிய தொழில்களில் ஈடுபடுகிறார்; பரவாசுதேவர் மற்ற மூவருடைய பணிகளுக்கு தலைவராக இருக்கிறார். ஆகமத்தை ஒட்டி நடக்கும் வைணவ ஆலய வழிபாட்டில் இந்த வியூக நிலைக்கும் பெயர்களுக்கும் அதிக இடம் உள்ளது. வைணவக் கோயில்களில் சங்கர்ஷணருக்கு தனிச்சன்னதிகள் உண்டு.

## சங்கர்ஷணர் சின்னம் [[கிமு]] 100

ஹேலியோடோரஸ் தூண் அருகே அமைந்த பெஸ்நகரத்தில் விருஷ்ணி குல நாயகர்களான கிருஷ்ணன், பலராமன் என்ற சங்கர்ஷணர், அனிருத்தன், பிரத்தியும்மனன் ஆகியோரின் வழிபாடு குறித்தான சிற்பங்கள் கண்டெடுக்கப்பட்டது.

## [[ஆத்திபாத பிராமி கல்வெட்டு]]
இராஜஸ்தான் மாநிலத்தின் ஆத்திபாத பிராமி கல்வெட்டில் கிமு முதல் நூற்றாண்டில் நாராயணனுடன் வாசுதேவர் மற்றும் சங்கர்ஷணர் வழிபாடு குறித்துள்ளது.

## மேற்கோள்கள்

## மேலும் காண்க
*
*
* 
*
*
*
* 
* 
*BHATTACHARYA, Gouriswar: *Vanamala of Vasudeva-Krsna-Visnu and Sankarsana-Balarama*. In: Vanamala. Festschrift A.J. Gail. Serta Adalberto Joanni Gail LXV. diem natalem celebranti ab amicis collegis discipulis dedicata. Gerd J.R. Mevissen et Klaus Bruhn redigerunt. Berlin 2006; pp.&nbsp;9–20.
*COUTURE, André: *The emergence of a group of four characters (Vasudeva, Samkarsana, Pradyumna, and Aniruddha) in the Harivamsa: points for consideration*. Journal of Indian Philosophy 34,6 (2006) 571–585.

பகுப்பு:திருமாலின் அவதாரங்கள்
அலவத்தேகமை

**அலவத்தேகம** என்பது இலங்கையில் உள்ள ஒரு கிராமம் ஆகும். இது மத்திய மாகாணத்தின் கண்டி மாவட்டத்தில் அமைந்துள்ளது. இதன் மக்கட்டொகை 1881இல் 171 ஆகவும் 1891இல் 135 ஆகவும் காணப்பட்டது.

## வரலாறு
ஆச்சிபால்ட் கம்பெல் லோரி தனது 1896இல் வெளியிட்ட தனது இலங்கை பற்றிய குறிப்பில் இந்தக் கிராமத்தில் வசிப்பவர்கள் துரையா சாதியின் ஒரு பகுதியான "பன்ன துராயோ" (புல் வெட்டுபவர்கள்) என்ற சாதியினர் என்று விவரிக்கிறார். 

## வெளி இணைப்புகள்
*தொகைமதிப்பு மற்றும் புள்ளிவிபரத் திணைக்களம், இலங்கை

## மேற்கோள்கள்


பகுப்பு:கண்டி மாவட்டத்தில் உள்ள ஊர்களும் நகரங்களும்
பெலோனியா சட்டமன்றத் தொகுதி

**பெலோனியா சட்டமன்றத் தொகுதி** (*Belonia Assembly constituency*) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும்.

இது தெற்கு திரிபுரா மாவட்டத்தின் ஒரு பகுதியாகும். பெலோனியா நகரத்தை மையமாகக் கொண்டு இப்பெயர் பெற்றது. 2023ஆம் ஆண்டு நிலவரப்படி, இந்தத் தொகுதியின் தற்போதைய பிரதிநிதியாக திபங்கர் சென் உள்ளார். இவரது பதவிக்காலம் 2028 வரை நீடிக்கும் என எதிர்பார்க்கப்படுகிறது.

## வரலாறு
1963ஆம் ஆண்டு ஒன்றிய பிரதேசங்களின் அரசு சட்டத்தின் மூலம், 1967-ல் திரிபுரா ஒன்றிய பிரதேசத்தில் புதிதாக உருவாக்கப்பட்ட 30 சட்டமன்றத் தொகுதிகளுள் பெலோனியா சட்டமன்றத் தொகுதியும் ஒன்று. பின்னர், 1971ஆம் ஆண்டில், திரிபுரா யூனியன் பிரதேசம் மாநிலமாக 1971ஆம் ஆண்டின் வடகிழக்கு பகுதிகள் (மறுசீரமைப்பு) சட்டம் மூலம் மாற்றப்பட்டது. இதனால் திரிபுராவில் உள்ள தொகுதிகளின் எண்ணிக்கையை 60 ஆக உயர்ந்தது. எனவே பெரிய தொகுதிகளின் எல்லை மாற்றங்கள் நடைபெற்றன.

2005-ல் மேற்கொள்ளப்பட்ட கடைசி எல்லை நிர்ணயத்தின்படி, இந்தத் தொகுதியானது பெலோனியா மற்றும் மைச்சரா வட்டம் மற்றும் பர்பதாரி, பைகோரா மற்றும் ராஜாபூர் வட்டங்களின் பகுதிகளைக் கொண்டுள்ளது.

## சட்டப் பேரவை உறுப்பினர்கள்

#### 2013

#### 2018

## மேலும் பார்க்கவும்

* திரிபுரா சட்டப் பேரவையின் தொகுதிகளின் பட்டியல்
* தெற்கு திரிபுரா மாவட்டம்

## குறிப்புகள்


பகுப்பு:திரிபுரா சட்டமன்றத் தொகுதிகள்
பகுப்பு:தெற்கு திரிப்புரா மாவட்டம்
குள்ளம்பாளையம்

**குள்ளம்பாளையம்** (*Kullampalayam*) என்பது இந்தியாவின் தமிழ்நாடு மாநிலத்தில் ஈரோடு மாவட்டத்தில் உள்ள கோபிசெட்டிபாளையம் வட்டத்தில் உள்ள ஒரு கிராம ஊராட்சி ஆகும். இது கோபிசெட்டிபாளையத்திலிருந்து 1.2 கி.மீ. தொலைவிலும் மாவட்டத் தலைநகர் ஈரோட்டிலிருந்து 34 கி.மீ. தொலைவிலும் கோபிசெட்டிபாளையத்தை ஈரோட்டுடன் இணைக்கும் சாலையில் அமைந்துள்ளது. குள்ளம்பாளையத்தில் சுமார் 2790 மக்கள் வசிக்கின்றனர்.

## மேற்கோள்கள்

பகுப்பு:ஈரோடு மாவட்டத்திலுள்ள கிராமங்கள்
பகுப்பு:Coordinates on Wikidata
கிரைசோயாசுமினம் உமைல்

**கிரைசோயாசுமினம் உமைல்** (தாவர வகைப்பாட்டியல்: *Chrysojasminum humile*) என்பது முல்லைக் குடும்பத்தின் தாவரங்களில் ஒன்றாகும். 1753 ஆம் ஆண்டு இது குறித்த முதல் பதிப்பேடு உள்ளது.. பின்பு, 2014 ஆம் ஆண்டு தாவரவியல் ஆய்வாளர்களால், இத்தாவரம் மல்லிப் பேரினத்தில் இருந்து, மஞ்ச மல்லிப் பேரினத்திற்கு (*Jasminum*--> *Chrysojasminum*) மாற்றப்பட்டது. இந்த மஞ்ச மல்லிப் பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. தோட்டங்களுக்குரிய பல பயிரிடும் வகைகள் உருவாக்கப்பட்டன. இதற்காக ஓரினத்திற்கு(*J. reevesii* ) ,  விருதும்  வழங்கப்பட்டது  இதன் இப்போதைய தாவரவியல் பெயர் , *Jasminum humile* என்பதில் இருந்து,	*Chrysojasminum humile* என மாற்றியமைக்கப் பட்டது.

## வளரியல்பு
 உயரம் வளரும்;   அகலம் பரந்து இருக்கும். இவற்றின் தண்டு வட்ட வடிவிலும், தடித்தும் அமைந்து செடி பருத்து காணப்படும்.  இலைகள் அடர் பச்சை நிறமாகவும், ஏறத்தாழ 5&nbsp;செ.மீ நீளமாகவும், 5-7 இலைத்தாளையும் கொண்டிருக்கும். பனிக்காலங்களில் இதன் மொட்டுகள் உறைந்தும் இருக்கும். கோடை, இளவேனிற் காலங்களில் இதன் பூக்கள் மலரும் இயல்புடையது. ஏறத்தாழ ஆறு பூக்கள் ஒன்றாக பூச்செண்டு போல தோற்றமளிக்கும்.

## குறிப்புகள்


## மேற்கோள்கள்

## வெளியிணைப்புகள்

பகுப்பு:பூக்கும் தாவரங்கள்
பகுப்பு:மஞ்ச மல்லிப் பேரினம்
சிலகார வம்சம்

**சிலகார  வம்சம்** அல்லது **சேலரா இராச்சியம்** (* Shilahara/Shelara Kingdom *) ஒரு அரச வம்சமாகும், இது கிபி 8 ஆம் நூற்றாண்டில் வடக்கு மற்றும் தெற்கு கொங்கணில் இராஷ்டிரகூடர்கள் காலத்தில் தன்னை நிறுவியது.

இராச்சியம் மூன்று கிளைகளாகப் பிரிக்கப்பட்டது:

* முதல் கிளை வட கொங்கணை ஆட்சி செய்தது
* இரண்டாவது கிளை தெற்கு கொங்கணை ஆட்சி செய்தது (கி.பி.765 மற்றும் 1029 க்கும் இடையே)
* மூன்றாவது கிளை கோலாப்பூர், சாத்தாரா மற்றும் பெல்காம் (கி.பி 940 மற்றும் 1215 க்கு இடையில்) பகுதியில் ஆட்சி செய்தது, அதன் பிறகு இவர்கள் யாதவர்களால் தோற்கடிக்கப்பட்டனர். 

## தோற்றம்
8 மற்றும் 10 ஆம் நூற்றாண்டுகளுக்கு இடையில் தக்காண பீடபூமியை ஆண்ட இராஷ்டிரகூட வம்சத்தின் அடிமைகளாக இந்த வம்சம் முதலில் தொடங்கியது.  சுமார் கி.பி. 800 களில் இராஷ்டிர கூட மன்னன் இரண்டாம் கோவிந்தன், வட கொங்கண் பகுதியை சிலகார குடும்பத்தின் கபார்தின் என்பவருக்கு வழங்கினார்  வடக்கு சில்ஹாரா குடும்பத்தின் நிறுவனர். அன்றிலிருந்து வட கொங்கண் பகுதி கபார்தி-திவீபம் அல்லது காவடித்வீபம் என்று அறியப்பட்டது. 

வம்சம் *தகரா-புராதீசுவரர்* என்ற பட்டத்தை கொண்டிருந்தது. இது அவர்கள் முதலில் தகரா ( உஸ்மானாபாத் மாவட்டத்தில் உள்ள நவீன தாரா) என்ற பகுதியிலிருந்து வந்தவர்கள் என்பதைக் குறிக்கிறது. 1343 இல் சால்சேட் தீவு மற்றும் இறுதியில் முழு தீவுக்கூட்டமும் முசாபரித்து வம்சத்திடம் சென்றது.

## இதனையும் காண்க

* கொங்கண் மண்டலம்
* இந்திய வரலாறு
* மகாராஷ்டிர வரலாறு
* கர்நாடக வரலாறு

## மேற்கோள்கள்

### உசாத்துணை
* 
* 
* 
* .  Written for *The Bombay Gazetteer*.
* 
* 

## வெளி இணைப்புகள்
* Silver Coin of Shilaharas of Southern Maharashtra (Coinex 2006 - Souvenir)
பகுப்பு:இந்திய அரச மரபுகள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
மதீரா மஞ்ச மல்லி

**மதீரா மஞ்ச மல்லி** (தாவர வகைப்பாட்டியல்: *Chrysojasminum odoratissimum, யாசுமினம் ஓடோராடிசிமம்*) என்பது முல்லைக் குடும்பத்தின் தாவரங்களில் ஒன்றாகும். 1753 ஆம் ஆண்டு இது குறித்த முதல் பதிப்பேடு உள்ளது.. பின்பு, 2014 ஆம் ஆண்டு தாவரவியல் ஆய்வாளர்களால், இத்தாவரம் மல்லிப் பேரினத்தில் இருந்து, மஞ்ச மல்லிப் பேரினத்திற்கு (*Jasminum*--> *Chrysojasminum*) மாற்றப்பட்டது. இம்மஞ்ச மல்லிப் பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. இத்தாவரயினம், இதன் தாயகமாக மதீரா தீவு கருதப்படுகிறது. இவற்றின் மணம் அதிகமாக இருப்பதால் இப்பெயர் பெற்றது. எனவே, இதன் இப்போதைய தாவரவியல் பெயர் , *Jasminum odoratissimum* என்பதில் இருந்து,	*Chrysojasminum odoratissimum* என மாற்றியமைக்கப் பட்டது.

## பேரினச்சொல்லின் தோற்றம்
அரபி மொழியில்,   *யாச<small>(அ)</small>மின்* (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும்.  பாரசீக மொழியில் *யாசுசுமின்* (یاسمین)  என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் *jasmin* என்ற சொல்லும், அதற்கு முன்னர் *jessemin* என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில்  இச்சொல்லின் வேறுபட்ட வடிவங்கள்  தோன்றியது எனலாம்.     பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது. 

## இவற்றையும் காண்க
* மல்லிகை இனங்களின் பட்டியல்
* சங்ககால மலர்கள்

## மேற்கோள்கள்

## வெளியிணைப்புகள்

பகுப்பு:பூக்கும் தாவரங்கள்
பகுப்பு:மஞ்ச மல்லிப் பேரினம்
தமோர் ஆறு

**தமோர் ஆறு** நேபாளத்தின் கிழக்குப் பகுதியில் உள்ள ஒரு பெரிய ஆறாகும். இது கஞ்சன்ஜங்கா மலை மற்றும் அதன் சுற்றுவட்டாரப் பகுதிகளில் உற்பத்தி ஆகிறது. தமோர் ஆறும், அருண் ஆறும் திரிவேணி படித்துறையில் உள்ள சன் கோசி ஆற்றுடன் இணைந்து மாபெரும் சப்தகோசி ஆறாக உருவெடுத்து மகாபாரத மலைத்தொடரின் வழியாக கங்கை சமவெளியில் பாய்கிறது.

## கோசி நதி அமைப்பு
கிழக்கு நேபாளத்தில் கோசி ஆற்றின் வடிநிலப்பகுதிகள் அமைந்துள்ளன. ஏழு ஆறுகள் கிழக்கு-மத்திய நேபாளத்தில் இணைந்து இந்த நதியை உருவாக்குவதால் இது சப்தகோசி என்று அழைக்கப்படுகிறது. கோசி ஆற்றமைப்பை உருவாக்கும் முக்கிய ஆறுகளாவன, சன் கோசி, இந்திராவதி ஆறு, போட் கோசி, துத் கோசி, அருண் ஆறு, பருன் ஆறு மற்றும் தமோர் ஆறு. இவ்வாறு ஒருங்கிணைந்த ஆறானது சத்ரா பள்ளத்தாக்கு வழியாக தெற்கு திசை நோக்கி வெளியேறி இந்தியச் சமவெளிக்குள் பாய்கிறது.

சப்த கோசி ஆற்றின் மொத்த நீரில் 44 சதவீதத்தை சன் கோசியும், அருண் ஆறு 37 சதவீதமும், தமோர் ஆறு 19 சதவீதமும் பங்களிக்கிறது.

## மேற்கோள்கள்

பகுப்பு:நேபாள ஆறுகள்
சாலசு ஆறு

**சாலசு ஆறு** (*Chalus River*, பாரசீக மொழி: رود چالوس‎, உரோமானிய மொழி: Rud-e Čālūs) அல்லது சாலசு ரூட் என்பது மத்திய-வடக்கு ஈரானில் பாயும் முக்கிய ஆறாகும். இது கண்டோவன் மற்றும் தலேகான் மலைகளில் உருவாகி மாசாந்தரான் மாகாணத்தில் உள்ள சாலசு நகரத்தை கடந்து செல்கிறது.

இந்த ஆறு மத்திய அல்போர்சு மலைத்தொடரின் வழியாக வடக்கு நோக்கி பாய்ந்து தெற்கு காஸ்பியன் கடலில் கலக்கிறது.

## மேற்கோள்கள்

பகுப்பு:ஈரானிய ஆறுகள்
கேமரூன் கார்டன்

**கேமரூன் கார்டன்** (*Cameron Gordon*) அமெரிக்காவின்  ஆசுடனில் உள்ள டெக்சாசு பல்கலைக்கழகத்தைச் சேர்ந்த ஒரு கணிதவியலாளர் ஆவார். 1945 ஆம் ஆண்டு இவர் பிறந்தார். சித் டபிள்யூ. ரிச்சர்ட்சன் அறக்கட்டளை என்ற சமுதாயத் தொண்டு நிறுவனத்தின் அரசப் பிரதிநிதித்துவ தலைவராகவும் இருக்கிறார். கணிதவியலில் முடிச்சுக் கணிதம் அல்லது முடிச்சுக் கருத்தியக் கோட்பாட்டில் ஆற்றிய பணிகளுக்காக இவர் அறியப்படுகிறார். மார்க் குல்லர், இயான் லுக்கே மற்றும் பீட்டர் பாலே ஆகியோரின் முப்பரிமாண இடவியலின் சுழற்சி அறுவை சிகிச்சை தேற்றத்தில் இவரின் குறிப்பிடத்தக்க முடிவுகள் உள்ளன. முடிச்சு கணிதமானது அவற்றின் நிரப்பிகளால் தீர்மானிக்கப்படுகிறது என்பது கணிதவியலாளர் லூக்கியுடன் இவரது பணியின் முக்கிய அம்சமாக இருந்தது. கார்டனும் இசுமித்து அனுமானத்தின் தீர்மானத்தில் ஈடுபாடாக இருந்தார். ஆண்ட்ரூ கேசனும் கார்டனும் 'வலுவான குறைக்கவியலா ஈகார்டு பிளத்தல்' குறித்த அடிப்படைத் தேற்றங்களை வரையறுத்து நிரூபித்தார்கள். மேலும் இவர்கள் 'ஈகார்டு  பிளத்தலை' நவீனமயமாக்கினர். இவர்கள் இசுலைசு-ரிப்பன் யூகத்திலும் பணியாற்றி, "காசன்-கார்டன் மாற்றமிலி"களைக் கண்டுபிடித்தனர்.

கார்டன் 1999 ஆம் ஆண்டில் குகனெய்ம் உதவித்தொகை பெறும் ஆய்வாளராக இருந்தார். மேலும் 2005 ஆம் ஆண்டில் கார்டன் எடின்பர்க் அரச கழகத்தின் உறுப்பினராகவும் தேர்ந்தெடுக்கப்பட்டார்.

## மேற்கோள்கள்

## புற இணைப்புகள்
*Cameron Gordon's personal webpage, University of Texas at Austin
*Cameron McAllan Gordon, Mathematics Genealogy Project

பகுப்பு:1945 பிறப்புகள்
பகுப்பு:வாழும் மக்கள்
பகுப்பு:அமெரிக்கக் கணிதவியலாளர்கள்
மெத்திலமோனியம் ஆலைடு

**மெத்திலமோனியம் ஆலைடுகள்** (*Methylammonium halide*) என்பவை [CH3NH3]+X− என்ற மூலக்கூற்று வாய்ப்பாட்டால் விவரிக்கப்படும்  கரிம ஆலைடுகளாகும், இங்குள்ள X என்பது மெத்திலாமோனியம் புளோரைடுக்கு F ஆகவும், மெத்திலமோனியம் குளோரைடுக்கு Cl ஆகவும், மெத்திலமோனியம் புரோமைடுக்கு Br ஆகவும் மெத்திலமோனியம் அயோடைடுக்கு I ஆகவும் குறியீடுகள் இடம்பெறும்.  பொதுவாக இவை வெள்ளை அல்லது வெளிர் நிறத்தில் தூளாக காணப்படுகின்றன. 

## பயன்பாடுகள்
மெத்திலமோனியம் ஆலைடு  உப்புகள் பெரோவ்சுஸ்கைட்டு சூரிய மின்கலங்களின் பகுதி கூறுகளாகும். இவை வணிகமயமாக்கலுக்கு மதிப்பீடு செய்யப்படுகின்றன. அயோடைடு பொதுவாகப் பயன்படுத்தப்படுகிறது. பல்வேறு அம்மோனியம் ஆலைடுகளின் அடிப்படையில் காந்த-ஒளியியல் தரவு சேமிப்பக கருத்துருக்கள் சோதிக்கப்படுகின்றன.

## தயாரிப்பு
மெத்திலமோனியம் ஆலைடு சேர்மங்கள் பொதுவாக சமமான அளவு மெத்திலமீனை பொருத்தமான ஆலைடு அமிலத்துடன் சேர்த்து வினைபுரியச் செய்வதன் மூலம் தயாரிக்கப்படுகின்றன. எடுத்துக்காட்டாக, மெத்திலமோனியம் அயோடைடு 0 °C இல் மெத்திலமீனுடன்  ஐதரயோடிக் அமிலத்தைச்  சேர்த்து 120 நிமிடங்களுக்கு வினைபுரியச் செய்து 60 பாகை செல்சியசு வெப்பநிலையில் ஆவியாக்குவதன் மூலம் தயாரிக்கப்படுகிறது.
:

## படிகவியல்
மெத்திலமோனியம் ஆலைடுகளின் படிகவியல் மிகவும் ஆய்வுக்கு உட்பட்டதாகும். இயே.எசு. எண்டிரிக்சு 1928 ஆம் ஆண்டில் இவை பற்றிய ஆரம்பகால கட்டுரையை வெளியிட்டார். மெத்திலமோனியம் குளோரைடு மீண்டும் 1946 ஆம் ஆண்டிலும்  1961 ஆம் ஆண்டில் மெத்திலமோனியம் புரோமைடும் ஆய்வு செய்யப்பட்டன.

## மேலும் காண்க
*மெத்திலமோனியம் நைட்ரேட்டு

## மேற்கோள்கள்


பகுப்பு:ஆலைடுகள்
பகுப்பு:மெத்திலமோனியம் சேர்மங்கள்
மகாபாத் ஆறு

**மகாபாத் ஆறு** (*Mahabad River*, பாரசீக மொழி: مهابادرود‎ ) என்பது ஈரானின் மகாபாத் மாவட்டத்தில் உள்ள ஒர் உள்வடிகால் ஆறாகும். இது 36°46′03″N 45°42′06″E என்ற புவியியல் தரவில் அமைந்துள்ளது. கவுடர் மற்றும் பெய்டாஸ் ஆறுகள் சமவெளியின் தெற்கு உயரத்தில் இருந்து உருவாகி இணையாக வடக்கு நோக்கி ஓடுகின்றன. பின்னர் இரு ஆறுகளும் இணைந்து மகாபாத் அணை நீர்த்தேக்கத்தை உருவாக்கி மகாபாத் ஆறாக தொடர்ந்து பாயும் இந்த ஆறு உருமியா உப்பு ஏரியின் தெற்கு முனையில் கலக்கிறது.

மேற்கு அசர்பைசான் மாகாணத்தின் மகாபாத் நகருக்கு அருகில் உள்ள மகாபாத் அணை இந்த ஆற்றின் குறுக்கே கட்டப்பட்டுள்ளது.

## மேற்கோள்கள்

பகுப்பு:ஈரானிய ஆறுகள்
அது அந்தக்காலம்

***அது அந்தக்காலம்*** என்பது 1988 ஆம் ஆண்டு வெளியான இந்திய தமிழ் மொழித் திரைப்படம், இத்திரைப்படம் வலம்புரி ஜான் இயக்குநராக அறிமுகமாகிய முதல் படமாகும். இப்படத்தில் சரண்ராஜ் மற்றும் லட்சுமி, சரத்பாபு ஆகியோர் முதன்மையான பாத்திரங்களில் நடித்துள்ளனர். இப்படத்திற்கு சந்திரபோஸ் இசையமைத்துள்ளார்.
 

## நடிகர்கள்
* சரண்ராஜ் 
* லட்சுமி 
* சரத்பாபு

## ஒலிப்பதிவு
இத்திரைப்படத்திற்கு சந்திரபோஸ் இசையமைத்துள்ளார்.

 
*[[இந்தியன் எக்சுபிரசு|தி இந்தியன் எக்ஸ்பிரஸ்]]* இதழில், "வலம்புரி ஜானின் படம் பாதி நேரம் வரை மோசமாக உள்ளதென்கிறது.... ஸ்லோப்பி கட்ஸ் ஜம்பி ஸ்கிரிப்டை தாங்க முடியாததாக ஆக்குகிறது".

## மேற்கோள்கள்

## வெளி இணைப்புகள்
* 

பகுப்பு:1988 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சந்திரபோஸ் இசையமைத்த திரைப்படங்கள்
பகுப்பு:லட்சுமி நடித்த திரைப்படங்கள்
பகுப்பு:சரத் பாபு நடித்த திரைப்படங்கள்
முதலாம் புர்கான் நிசாம் ஷா

**முதலாம் புர்கான் நிசாம் ஷா** (*Burhan Nizam Shah* I)  மத்திய இந்தியாவில் உள்ள அகமதுநகர் சுல்தானகத்தின் ஆட்சியாளராக இருந்தார். நிசாம் சாகி வம்சத்தின் மாலிக் அகமது தனது பெயராய் அகமதுநகரை நிறுவி அதனை தமது சுல்தானகத்தின் தலைநகராகக் கொண்டார்.
 

தனது ஏழு வயதாக இருந்தபோது புர்கான் 1508  அல்லது 1510 இல் தனது தந்தை முதலாம் அகமது நிசாம் ஷா இறந்தவுடன் அரியணை ஏறினார்.  இவர் 1553 இல் இறந்தார் . இவருக்குப் பின் முதலாம் உசைன் நிசாம் ஷா ஆட்சிக்கு வந்தார். 

இவர் சியா இசுலாமுக்கு மாறினார். அரச குடும்பத்தாரும், பொது மக்களும் இதைப் பின்பற்றினர். சன்னி இறையியலாளர்களும் அவர்களைப் பின்பற்றுபவர்களும் இதை எதிர்த்தனர். ஆனால் நசுக்கப்பட்டனர். இவரது ஆட்சி மத சகிப்புத்தன்மை, கலை மற்றும் செழிப்பான வர்த்தகத்தால் வகைப்படுத்தப்பட்டது. முகலாயர்கள், பிஜப்பூர் மற்றும் பல்வேறு சிறிய மாநிலங்களுடனான மோதல்கள் இவரது ஆட்சியில் தொடர்ந்தன. அகமதுநகர் நகருக்கு தென்கிழக்கே இரண்டு மைல் தொலைவில் இவரது நினைவாக ஒரு அரண்மனைக் கட்டப்பட்டது. இது இப்போது இடிபாடுகளுடன் காணப்படுகிறது.

## குடும்பம்
புர்கான் நிசாம் ஷாவுக்கு பீபி அமினா. பீபி மரியம் என்ற இரண்டு மனைவிகள் இருந்தனர். பிஜப்பூர்  இவருக்கு ஆறு மகன்கள் இருந்தனர்: 

## மேற்கோள்கள்

பகுப்பு:1553 இறப்புகள்
பகுப்பு:மகாராட்டிர வரலாறு
அலை பாயும் நெஞ்சங்கள்

***அலை பாயும் நெஞ்சங்கள்*** என்பது 1983ஆம் ஆண்டு எச். இரமேசு இயக்கத்தில் வெளியான இந்திய தமிழ் மொழித் திரைப்படம். இத்திரைப்படம் டி & பிஜி புரடக்சன்சு நிறுவனத்தால் உருவாக்கப்பட்டது. இப்படத்தில் புதுமுகங்கள் பலர் நடித்திருந்தனர். இப்படம் 9 திசம்பர் 1983 அன்று வெளியிடப்பட்டது.

## நடிகர்கள்
* சுஜாதா
* ராஜேஷ்
* சுரேஷ்
* இளவரசி

## மேற்கோள்கள்

பகுப்பு:1983 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:சுஜாதா நடித்த திரைப்படங்கள்
பகுப்பு:ராஜேஷ் நடித்த திரைப்படங்கள்
கடன் ஒப்பந்தம்

"கடன் ஒப்பந்தம்" என்பது இரு தரப்பினருக்கு இடையே (கடன் வாங்குபவர் மற்றும் கடன் கொடுப்பவர்) கடனின் விதிமுறைகள் மற்றும் நிபந்தனைகளை அமைக்கும் நிதி ஒப்பந்தமாகும். கடனுக்கான விவரங்கள், நிதி விதிமுறைகள், பொறுப்புகள், திருப்பிச் செலுத்தும் முறைகள் மற்றும் கடன் வாங்குபவருக்கும் கடன் வழங்குபவருக்கும் இடையிலான பிற முக்கிய நிதி விவரங்களை தெளிவுபடுத்தும் ஆவணமாகும். 

கடன் ஒப்பந்தத்தின் மூலம், கடன் வாங்குபவருக்கும் கடன் வழங்குபவருக்கும் இடையே பரஸ்பர ஒப்பந்தம் உள்ளது மற்றும் பயனுள்ள நிதித் தகவல் தொடர்பான தெளிவு, ஒப்பந்தத்தின் விதிமுறைகளைப் பின்பற்றி, சர்ச்சைகளை எளிதில் தீர்க்க முடியும். கடன் ஒப்பந்தம் நிதி உறவுகளை தெளிவுபடுத்தவும், பரஸ்பர நம்பிக்கையை உருவாக்கவும் உதவுகிறது மற்றும் கடன் வாங்குபவருக்கும் கடன் வழங்குபவருக்கும் இடையிலான உறவைப் பாதுகாக்கிறது.

## மேற்கோள்கள்

பகுப்பு:நிதி
பகுப்பு:கடன்
கடனாளி

"கடன் வாங்குபவர்" என்பது பணம், பொருட்கள் அல்லது பிற சொத்துக்களை மற்றொரு நபர் அல்லது நிறுவனத்திற்கு கடன் கொடுக்கும் ஒரு நபர் அல்லது அமைப்பு. கடன் வாங்குபவர், ஒரு விகிதத்தில் கடன் வாங்க அனுமதி அளித்து, ஒரு குறிப்பிட்ட காலத்திற்கு இந்தக் கடனை எடுத்து, சர்ச்சைகள் மற்றும் தகவல்தொடர்புகளுக்கு கடன் ஒப்பந்தத்தை (பரிவர்த்தனை ஒப்பந்தம்) தயார் செய்பவர்.

கடன் வாங்குபவர் பொதுவாக கடனுக்கு ஈடாக அவர் பெறும் கடனுக்கு வட்டி செலுத்துகிறார். நிதி அமைப்புகளில் கடன் வாங்குபவர்கள் முக்கியப் பங்கு வகிக்கின்றனர், மேலும் அவர்களின் நோக்கம் லாபம் ஈட்டுவது அல்லது மிகவும் பொருத்தமான முதலீடுகள் மூலம் நிதி கட்டமைப்பை வலுப்படுத்துவது.

## வெளியிணைப்புகள்
* Insolvency Service website
*Insolvency Practitioners Association website
*Insolvency News

## மேற்கோள்கள்

பகுப்பு:கடன்
சுந்தர் சாம் அரோரா

**சுந்தர் சாம் அரோரா** (*Sunder Sham Arora*) இந்தியாவைச் சேர்ந்த ஓர் அரசியல்வாதியாவார். 1958 ஆம் ஆண்டு சூன் மாதம் 15 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினரான இவர் , 2017 ஆம் ஆண்டில் ஓசியர்ப்பூர் தொகுதியில் போட்டியிட்டு பஞ்சாப் சட்டமன்ற உறுப்பினராகத் தேர்ந்தெடுக்கப்பட்டார். ஊழல் வழக்குகளில் அதிகாரிகளுக்கு லஞ்சம் கொடுக்க முயன்ற போது இலஞ்ச ஒழிப்பு துறையினர்  மூலம் கைது செய்யப்பட்டார்.

ஓசியார்பூர் தொகுதியில் இந்திய தேசிய காங்கிரசு கட்சியின் சார்பாக சுந்தர் சாம் அரோரா பொட்டியிட்டு வெற்றி பெற்றார். பஞ்சாப் சட்டப் பேரவையின் உறுப்பினரான பாரதிய சனதா கட்சியைச் சேர்ந்த வேட்பாளர் திக்சன் சூதை 11233 வாக்குகள் வித்தியாசத்தில் இவர் தோற்கடித்தார்.

## மேற்கோள்கள்

பகுப்பு:1958 பிறப்புகள்
பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:பஞ்சாப் சட்டமன்ற உறுப்பினர்கள்
தமிழ்நாடு நீர்வளத் துறை

**நீர்வளத் துறை** (ஆங்கிலம்:Water Resources Department) என்பது தமிழ் நாட்டின் நீர்வளத்தை மேலாண்மை செய்யும் அரசு துறையாகும். 2021 ஆம் ஆண்டு பொதுப் பணித்துறையிலிருந்து நீர்வளத் துறை தனியாகப் பிரிக்கப்பட்டு, பாசன திட்டங்களான அணைகள், கால்வாய்கள், ஏரிகள், ஆறுகள், நிலத்தடி நீராதாரங்கள் ஆகியவற்றை ஏற்படுத்தி பராமரிக்கும் பணிகளை இத்துறை செய்துவருகிறது. இத்துறையின் அமைச்சராக துரைமுருகன் உள்ளார்.

## பிரிவுகள்
நீர்வளத் துறையில் சென்னை, கோவை, மதுரை, திருச்சி ஆகிய நான்கு மண்டலங்களும் ஏழு பிரிவுகளும் உள்ளன. சென்னை நதிகள் சீரமைப்பு அறக்கட்டளையுடன் மாநில நீர்வள மேலாண்மை முகமையும் இணைக்கப்பட்டு 2018 இல் *தமிழ்நாடு நீர்வள ஆதாரங்களை பாதுகாத்தல் மற்றும் நதிகள் சீரமைப்பு கழகம்* உருவாக்கப்பட்டது.
### அலுவலகங்கள்
# இயக்கம் மற்றும் பராமரிப்பு
# திட்ட உருவாக்கம்
# மாநில நில மற்றும் மேற்பரப்பு நீர்வள ஆதார விவர குறிப்பு மையம்
# வடிவமைப்பு, ஆராய்ச்சி மற்றும் கட்டுமான ஆதாரம்
# நீர் ஆய்வு நிறுவனம்
# அலுவலர் பயிற்சி நிலையம்
# கொதிகலன்கள் இயக்ககம்

## குறிக்கோள்கள்
இத்துறையின் மூலம் செய்யப்படும் பணிகள்.
* பாசன அமைப்புகளின் கட்டுமானம் மற்றும் கட்டுமானமில்லாத பகுதிகளை மேம்படுத்தி பராமரித்தல்.
* புதிய பாசன ஆதாரங்களை மேம்படுத்தல், நீர்வழிப் பாதைகள் மற்றும் வடிகால் வசதிகளை பராமரித்தல்.
* சாத்தியமான பாசன திட்டங்களை ஆய்ந்து மதிப்பிட்டுக் கண்டறிதல்.
* கட்டுமானப் பொருட்கள், நீரியல் மற்றும் நீர்நிலையியல் தொடர்பான பரிசோதனை மற்றும் ஆய்வுகளைச் செய்தல், நிலத்தடி நீரின் இருப்பு மற்றும் அதன் தரத்தை பரிசீலித்தல்

## மேற்கோள்கள்

பகுப்பு:தமிழ்நாடு அரசுத் துறைகள்
ஜான் எட்வின் லூக்கே

**ஜான் எட்வின் லூக்கே** (*John Edwin Luecke*) என்பவர் ஒரு அமெரிக்கக் கணிதவியலாளர் ஆவார். இவரது பணிகள் இடவியல் மற்றும் முடிச்சுக் கணிதம் அல்லது முடிச்சு கணித கருத்தியல் கோட்பாடுகள் பற்றியதாகும். இவர் 1985 ஆம் ஆண்டில் தனது முனைவர் பட்டத்தை ஆஸ்டின் டெக்சாஸ் பல்கலைக்கழகத்தில் பெற்றார். மேலும் இதே நிறுவனத்தில் தற்போது கணிதத்துறையில் விரிவுரையாளராகப் பணியாற்றி வருகிறார்.

### பணிகள்
லூக்கே, முடிச்சு கணிதத்திலும் 3-பன்மடிவெளியிலும் சிறந்த வல்லுநராவார்.  மார்க் குல்லேர், கேமரூன் கார்டன், பீட்டர் சாலே ஆகியோருடன் இணைந்து, இவர் 'சுழற்சி அறுவை சிகிச்சை தேற்றத்தை' 1987 ஆம் ஆண்டில் வெளியிட்ட ஓர் அறிக்கையின் மூலம் நிரூபித்தார். 1989 ஆம் ஆண்டின் அறிக்கையில், லூக்கேயும் கேமரூன் கார்டனும்  முடிச்சுகள் அவற்றின் நிரப்பிகளால் தீர்மானிக்கப்படுகிறது என்ற முடிவினை நிறுவினர். இந்த முடிவானது தற்போது 'கார்டன்-லூக்கே தேற்றமென' அறியப்படுகிறது.

முனைவர் லூக்கே‌  1992 ஆம் ஆண்டில் தேசிய அறிவியல் அறக்கட்டளையின் இளம் புலனாய்வாளர் விருதைப் பெற்றார். மேலும் 1994 ஆம் ஆண்டில் சிலோன் நிறுவனத்தின் ஆய்வாளராகவும் இருந்தார். இவர் 2012 ஆம் ஆண்டில் அமெரிக்கக் கணிதச் சங்கத்தின் உறுப்பினராகவும் இருந்தார்.

## சான்றுகள்

## வெளி இணைப்புகள்
* John Edwin Luecke at the Mathematics Genealogy Project
* Luecke's home page at the University of Texas at Austin

பகுப்பு:வாழும் மக்கள்
பகுப்பு:அமெரிக்கக் கணிதவியலாளர்கள்
செலாவணி

**கரன்சி பில்டிங்** (*Currency Building*) என்பது 19 ஆம் நூற்றாண்டின் முற்பகுதியில் இந்தியாவின் மேற்கு வங்காளத்தில் கொல்கத்தாவின் மத்திய வணிக மாவட்டமான பி. பி. டி. பாகில் (டல்ஹவுசி சதுக்கம்) உள்ள கட்டிடமாகும். இந்த கட்டிடம் முதலில் 1833 ஆம் ஆண்டு ஆக்ரா வங்கியின் கல்கத்தா கிளையை அமைப்பதற்காக கட்டப்பட்டது. 1868 ஆம் ஆண்டில், இது பிரித்தானிய ராஜ்ஜியத்தின் கீழ் நாணயக் கட்டுப்பாட்டாளரின் அலுவலகமான அரசாங்க நாணயத்தின் வெளியீடு மற்றும் பரிமாற்ற அலுவலகத்தால் பயன்படுத்தப்பட்டது. 1935 முதல் 1937 வரை, இந்திய ரிசர்வ் வங்கி கட்டிடத்தை தனது முதல் மைய அலுவலகமாகப் பயன்படுத்தியது. கட்டிடம் பயன்பாட்டில் இருந்தது, மேலும் ஒரு காலத்தில் மத்திய பொதுப்பணித் துறையால் ஒரு களஞ்சியமாக பயன்படுத்தப்பட்டது.

இதை 1994 இல் இடிக்க அதிகாரிகள் முடிவு செய்தனர். 1996 முதல் 1998 வரை, மத்தியப் பொதுப்பணித்துறை இடிப்புப்பணியை மேற்கொண்டது; ஆனால் இந்திய தொல்லியல் ஆய்வகத்துக்கு இதனைப் பாதுகாக்கும் பொறுப்பு வழங்கப்பட்டது. தொல்லியல் ஆய்வகம் 2005 முதல் 2019 வரை கட்டிடத்தைப் புதுப்பித்தது. ஜனவரி 11, 2020 அன்று, பிரதமர் நரேந்திர மோடி அதை முறையாக அர்ப்பணித்து அருங்காட்சியகமாக மீண்டும் திறந்து வைத்தார்.

கரன்சி கட்டிடம் மூன்று மாடி இத்தாலியப் பாணிக் கட்டிடமாகும். இது பளிங்கு மற்றும் சுனார் மணற்கற்களாலான தளங்களைக் கொண்டுள்ளது. அதன் முக்கிய நுழைவாயில் இரும்பு மற்றும் வெனிசு சாளரங்களால் செய்யப்பட்ட மூன்று பகுதிகளாகவுள்ள வாயிலைக் கொண்டுள்ளது. இப்போது திறந்தவெளி முற்றமாகவுள்ள மைய மண்டபம், வான்விளக்குகளுடன் மூன்று பெரிய குவிமாடங்களை மேற்புறத்தில் கொண்டிருந்தது. நாணய அலுவலகமாகப் பயன்படுத்தப்படும் போது, ​​மத்திய மண்டபத்தில் ரூபாய் நோட்டுகள், தங்கம், வெள்ளி மற்றும் சிறிய மாற்றத்திற்கான பரிமாற்றத் துணைமுகப்புகள் இருந்தன. கட்டிடத்தைப் புதுப்பிக்கும் போது, ​​மத்திய மண்டபம் திறந்தவெளி நிகழ்ச்சிகளுக்கான இடமாக மறுசீரமைக்கப்பட்டது.

## மேற்கோள்கள்

*
*
*
*
*
*
*

பகுப்பு:மேற்கு வங்க அருங்காட்சியகங்கள்
பகுப்பு:கொல்கத்தாவின் கட்டிடங்கள்
ஏஜியன் பிராந்தியம்

**துருக்கியின் ஏஜியன் பிராந்தியம்** (*Aegean Region*) () துருக்கி நாட்டின் 7 புவியியல் பிராந்தியங்களில் ஒன்றாகும். ஏஜியன் பிராந்தியம் துருக்கியின் மேற்கில், ஏஜியன் கடலை ஒட்டி உள்ளது. இதன் பெரிய நகரம் *இஸ்மீர்* ஆகும். பிற நகரங்கள் மணிசா, அய்தின், டெனிஸ்லி, முக்லா, அஃப்யோன்கராகிசர் மற்றும் குதாயா ஆகும். துருக்கியின் நான்கு கடற்கரைகளில் ஏஜியன் கடற்கரை அதிக நீளம் கொண்டது. ஏஜியன் பிராந்தியத்தில் உள்ள **[[பமுக்கலெ]]** வெந்நீரூற்றுகள் துருக்கி நாட்டின் மேற்கே டெனிசிலி மாகாணத்தில் அமைந்துள்ளது. இது யுனெசுக்கோ அமைப்பு இதனை உலக பாரம்பரியக் களங்களுள் ஒன்றாக அறிவித்துள்ளது

## ஏஜியன் பிராந்திய மாகாணங்கள்
# அய்டன் மாகாணம்
#  இஸ்மீர் மாகாணம் 
#  மனிசா மாகாணம் 
# உசாக் மாகாணம் 
# அபியோன்கராஹிசர் மாகாணம்
#  டெனிஸ்லி மாகாணம் 
# குதாயா  மாகாணம்
#  முலா மாகாணம்

## தட்ப வெப்பம்

ஏஜியன் பிராந்தியத்தின் கடற்கரை பகுதிகள் நடுநிலக்கடல் சார் வானிலை கொண்டது. இதன் உட்பகுதிகளில் வெப்பம் குறைந்த கோடை மற்றும் பனிபடர்ந்த குளிர்காலம் கொண்டுள்ளது.   
## படக்காட்சிகள்


File:Pamukkale Hierapolis Travertine pools.JPG|பமுக்கலெ வெந்நீர் ஊற்றுகள், டெனிசிலி மாகாணம்  
File:   Burgberg Afyonkarahisar 01.jpg|அஃப்யோன்கராகிசர் மலைக்கோட்டை அரண்மனை 

## இதனையும் காண்க
*துருக்கியின் பிராந்தியங்கள்
* மத்திய அனதோலியா பிராந்தியம்
* கிழக்கு அனடோலியா பிராந்தியம்
* தென்கிழக்கு அனதோலியா பிராந்தியம்
* மத்தியத்தரைக் கடல் பிராந்தியம்
*கருங்கடல் பிராந்தியம்
*மர்மரா பிராந்தியம்
* அனத்தோலியா

## மேற்கோள்கள்

பகுப்பு:துருக்கியின் பிராந்தியங்கள்
தர்பாரா சிங் (சபாநாயகர்)

**தர்பாரா சிங் (சபாநாயகர்)** (*Darbara Singh (speaker*)) இந்தியாவைச் சேர்ந்த ஓர் அரசியல்வாதியாவார். 1927-1998 ஆண்டுகள் காலத்தில் இவர் வாழ்ந்தார். பஞ்சாப் சட்டமன்றத்தின் முன்னாள் சபாநாயகராகவும் அறியப்படுகிறார். 

தர்பாரா சிங்  1967 மற்றும் 1969 ஆம் ஆண்டுகளில்  பஞ்சாப் சட்டமன்றத் தேர்தலில் சுயேட்சை வேட்பாளராகப் போட்டியிட்டு வெற்றி பெற்றார். பின்னர் 1972 ஆம் ஆண்டில் இந்திய தேசிய காங்கிரசு கட்சியின் சார்பாகப் போட்டியிட்டு வெற்றி பெற்றார். 1967 ஆம் ஆண்டில் பொதுப்பணித்துறை துணை அமைச்சரானார். 1969 ஆம் ஆண்டில் பஞ்சாப் சட்டசபையின் சபாநாயகரானார்.

1996 ஆம் ஆண்டில் இவர் மக்களவைத் தேர்தலில் சிரோமணி அகாலி தளத்தின் சார்பாக போட்டியிட்டு வெற்றி பெற்றார். ஆனால் 1998 ஆம் ஆண்டில்  இந்தர் குமார் குச்ராலுக்கு அந்த இடத்தை விட்டுக்கொடுத்தார். மேலும் அவர் இராசத்தானின் ஆளுநராகவும் நியமிக்கப்பட்டார். 1998 ஆம் ஆண்டு மே மாதம் முதல் தேதியன்று  சில நாட்களுக்குப் பிறகு பதவியில் இருக்கும்போதே இவர் இறந்தார்.

## மேற்கோள்கள்

பகுப்பு:1927 பிறப்புகள்
பகுப்பு:1998 இறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:பஞ்சாப்
மெனிக்திவெலை

**மெனிக்திவெலை** (*Menikdiwela*) என்பது இலங்கையின் மத்திய மாகாணத்தில் கண்டி மாவட்டத்தின் மேற்குப் பகுதியில் உள்ள ஒரு நகரமாகும். இது யட்டிநுவரை பிரதேச செயலாளர் பிரிவில் அமைந்துள்ளது.

## அமைவிடமும் மக்கள்தொகையும்
இந்த நகரம் கேகாலை மாவட்ட எல்லைக்கு அருகில் அமைந்துள்ளது.  (சுமார் 20&nbsp;கி.மீ.) இந்த ஊரிலிருந்து கண்டி 20 கி.மீ. தூரத்தில் உள்ளது. 2008 கணக்கெடுப்பின்படி, இங்குள்ள மக்கள்தொகை சுமார் 1,000 ஆகும். இந்த நகரம் அரிசி போன்ற பல்வேறு விவசாய பொருட்களுக்கு பெயர் பெற்றது. தொடக்கத்தில் ஏழு வீடுகளுடன் மட்டுமே ஆரம்பித்த ஊர் பின்னர் வளர்ச்சி அடைந்தது. கண்டி - பொத்தப்பிட்டிய மற்றும் கண்டி - ஹதரலியத்த (திஸ்மட ஊடாக) வீதிகள் மெனிக்திவெல சந்தியில் பிரிகின்றன.

## பாடசாலைகள்
*மெனிக்திவெலை மத்திய கல்லூரி

## மேற்கோள்கள்


பகுப்பு:கண்டி மாவட்டத்தில் உள்ள ஊர்களும் நகரங்களும்
மத்தியத்தரைக் கடல் பிராந்தியம், துருக்கி

**துருக்கியின் மத்தியதரைக் கடல் பிராந்தியம்** (*Mediterranean Region*) () துருக்கி நாட்டின் 7 புவியியல் பிராந்தியங்களில் ஒன்றாகும். இப்பிராந்தியம் தென்துருக்கியில், மத்தியதரைக் கடலின் வடகிழக்குப் பகுதியை ஒட்டி அமைந்துள்ளது. இதில் 8 மாகாணங்கள் உள்ளது. இப்பிராந்தியத்தின் பெரிய நகரம் ஆந்தாலியா ஆகும். பிற நகரங்கள் அதானா, மெர்சின் மற்றும்  காரமன்மராஸ் ஆகும். 

## அமைவிடம்
இதன் மேற்கில் ஏஜியன் பிராந்தியம், வடக்கில் மத்திய அனதோலியா பிராந்தியம், கிழக்கில் கிழக்கு அனடோலியா பிராந்தியம், வடகிழக்கில் தென்கிழக்கு அனதோலியா பிராந்தியம் மற்றும் தெற்கில் மத்தியதரைக் கடல் மற்றும் தென்கிழக்கில் சிரியா உள்ளது.

## மாகாணங்கள்
மத்தியதரைக் கடல் பிராந்தியத்தில் 8 மாகாணங்கள் உள்ளது. அவைகள்:
# அதனா மாகாணம்
# அந்தால்யா மாகாணம்
# மெர்சின் மாகாணம் 
#    பர்தூர் மாகாணம் 
#  கத்தே மாகாணம் 
#  இஸ்பார்டா மாகாணம்
#     உஸ்மானியே மாகாணம்
#  கரமன் மாகாணம்

## புவியியல்
துருக்கியின் மத்தியதரைக் கடல் பிராந்தியத்தின் பெரும்பாலான பகுதிகளில் மலைகளால் சூழ்ந்துள்ளது. அவைகளில் முக்கியமானது தாரசு மலைத்தொடர்கள் மற்றும் நூர் மலைத்தொடர்கள் ஆகும். இம்மலைத்தொடர்களில் பெர்தன் ஆறு, செஹான் ஆறு மற்றும் செய்கான் ஆறுகள் உற்பத்தியாகிறது. இப்பிராந்தியத்தில் பெய்செகிர் ஏரி, எகிர்தீர் ஏரி மற்றும் பர்தூர் ஏரிகள் உள்ளது. 
## தட்ப வெப்பம்

இப்பிராந்தியத்தின் கடற்கரை பகுதிகள் நடுநிலக்கடல் சார் வானிலையைக் கொண்டது. இதன் உட்பகுதிகள் குறைந்த வெப்பம், குளிர் மற்றும் குளிர்காலத்தில் பனிப் பொழியும். 

## இதனையும் காண்க
* மத்திய அனதோலியா பிராந்தியம்
* கிழக்கு அனடோலியா பிராந்தியம்
* தென்கிழக்கு அனதோலியா பிராந்தியம்
*ஏஜியன் பிராந்தியம்
*கருங்கடல் பிராந்தியம்
* மர்மரா பிராந்தியம்
* அனத்தோலியா

## மேற்கோள்கள்

## வெளி இணைப்புகள்
*

பகுப்பு:துருக்கியின் பிராந்தியங்கள்
தென்கிழக்கு அனதோலியா பிராந்தியம்

**தென்கிழக்கு அனதோலியா பிராந்தியம்** (*Southeastern Anatolia Region*) () துருக்கி நாட்டின் 7 புவியியல் பிராந்தியங்களில் ஒன்றாகும். இது துருக்கியின் தென்கிழக்கில் அமைந்துள்ளது. இதன் பெரிய நகரம் காஜியான்டெப் ஆகும். பிற நகரங்கள் சான்லியுர்பா, தியார்பக்கிர், மர்தின் மற்றும் **[[அத்யமான் மாகாணம்|அதியமான்]]** ஆகும். இப்பிராந்தியம் 7 மாகாணங்களைக் கொண்டுள்ளது. 59,176 சதுர கிலோ மீட்டர் பரப்பளவு கொண்ட இப்பிராந்தியத்தின் மக்கள் தொகை   85,76,391 ஆகும். இப்பிராந்தியத்தின் அத்யமான் மாகாணத்தில் உள்ள நெம்ருத் மலை துருக்கியின் உலகப் பாரம்பரியக் களங்களில் ஒன்றாகும்.

## அமைவிடம்
இதன் மேற்கில் மத்தியதரைக் கடல் பிராந்தியம், வடக்கில் கிழக்கு அனடோலியா பிராந்தியம், தெற்கில் சிரியா மற்றும் ஈராக் நாடுகள் உள்ளது. இப்பிராந்தியம் 7 மாகாணங்களைக் கொண்டுள்ளது. 
## மாகாணங்கள்
# மார்தீன் மாகாணம்  
#  சான்லூர்பா மாகாணம்
#     அத்யமான் மாகாணம் 
# பத்மான் மாகாணம்
#தியர்பாகர் மாகாணம்
#காசியான்டெப் மாகாணம்
#சியர்ட் மாகாணம்

## புவியியல் & தட்ப வெப்பம்
தென்கிழக்கு அனதோலியா பிராந்தியம் 59,176&nbsp;km கொண்டது. இது துருக்கியின் இரண்டாவது சிறிய பிராந்தியம் ஆகும். இதன் கோடைக் காலம் கடும் வெப்பமும், குளிர்காலம் கடும் பனிப்பொழிவும் கொண்டது. 
## இதனையும் காண்க
* மத்திய அனதோலியா பிராந்தியம்
* கிழக்கு அனடோலியா பிராந்தியம்
* மத்தியத்தரைக் கடல் பிராந்தியம்
*ஏஜியன் பிராந்தியம்
*கருங்கடல் பிராந்தியம்
*மர்மரா பிராந்தியம்
* அனத்தோலியா
* மேல் மெசொப்பொத்தேமியா

## மேற்கோள்கள்

## வெளி இணைப்புகள்
*

பகுப்பு:துருக்கியின் பிராந்தியங்கள்
பன்ட்வாலா சட்டமன்றத் தொகுதி

**பன்ட்வாலா சட்டமன்றத் தொகுதி** (, ) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது தட்சிண கன்னட மாவட்டத்தில் உள்ளது. தட்சிண கன்னட மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 205 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:தட்சிண கன்னட மாவட்டம்
நேபாள மல்லி

**நேபாள மல்லி** (தாவர வகைப்பாட்டியல்: *Jasminum nepalense*) என்பது மல்லிப் பேரினத்தைச் சார்ந்த, இருநூற்றிற்கும் மேற்பட்ட மல்லிகை இனங்களில் ஒன்றாகும். இப்பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. இத்தாவரயினம், *யாசுமினம் நேபாளன்சு* என்ற தாவரவியல் பெயரால் அழைக்கப்படுகிறது. 1825 ஆம் ஆண்டு இதனைக் குறித்த பதிவேடு முதன்முதலாக உருவானது. பின்பு 1827 ஆம் ஆண்டு இதன் பெயர்  *Jasminum nepalense* என ஏற்றுக் கொள்ளப்பட்டது. இதன் தாயகம் நேபாள நாடாக கருதுப்படுகிறது. இருப்பினும் இமாலய மலைத்தொடர் முதல் வடக்கு மியான்மர் வரையும் இருக்கலாம்.

## பேரினச்சொல்லின் தோற்றம்
அரபி மொழியில்,   *யாச<small>(அ)</small>மின்* (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும்.  பாரசீக மொழியில் *யாசுசுமின்* (یاسمین)  என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் *jasmin* என்ற சொல்லும், அதற்கு முன்னர் *jessemin* என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில்  இச்சொல்லின் வேறுபட்ட வடிவங்கள்  தோன்றியது எனலாம்.     பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது. 

## வாழிடம்
**பிறப்பிடம்**: அசாம், கிழக்கு இமயமலைத் தொடர், மியான்மர், நேபாளம், மேற்கு இமயமலைத் தொடர் ஆகிய இடங்களை, இத்தாவரயினத்தின் பிறப்பிடங்களாக பன்னாட்டு அறிஞர்கள் ஏற்றுக் கொண்டுள்ளனர்.

## இவற்றையும் காண்க
* மல்லிகை இனங்களின் பட்டியல்
* சங்ககால மலர்கள்

## மேற்கோள்கள்

பகுப்பு:மல்லிப் பேரினம்
பகுப்பு:ஆசிய மல்லி இனங்கள்
மர்மரா பிராந்தியம்

**துருக்கியின் மர்மரா பிராந்தியம்** (*Marmara Region*), துருக்கி நாட்டின் 7 புவியியல் பிராந்தியங்களில் ஒன்றாகும். இப்பிராந்தியம் துருக்கியின் வடமேற்கில் உள்ள மர்மரா கடலைச் சுற்றி அமைந்துள்ளது. இப்பிராந்தியம் துருக்கியின் 7 பிராந்தியங்களில் இது இரண்டாவது சிறிய மாகாணம் ஆகும். ஆனால் மக்கள்தொகை அடர்த்தியில் முதலிடத்தில் உள்ளது. இப்பிராந்தியத்தில் 11 மாகாணங்கள் உள்ளது. இதன் பெரிய நகரம் இஸ்தான்புல் ஆகும். பிற முக்கிய நகரங்கள் பூர்சா, இஸ்மித், பாலிகேசிர், தெகிர்தாக், சானாகலே மற்றும் எடிர்னே ஆகும். 67,000 சதுர கிலோ மீட்டர் பரப்பளவு கொண்ட இப்பிராந்தியத்தின் மக்கள் தொகை சனவரி 2022ல் 2,70,50,405 ஆகும். துருக்கியில் இப்பிராந்தியமே மக்கள் தொகை மற்றும் தனிநபர் வருமானத்தில் முதலிடத்தில் உள்ளது. மேலும் இது ஆசியா மற்றும் ஐரோப்பா கண்டங்களை இணைக்கிறது. 
## அமைவிடம்
மர்மரா பிராந்தியத்தின் மேற்கில் ஏஜியன் கடல் மற்றும் கிரேக்கமும், வடக்கில் பல்கேரியா மற்றும் கருங்கடலும், கிழக்கில் கருங்கடல் பிராந்தியம், மற்றும் தெற்கில் ஏஜியன் பிராந்தியம் எல்லைகளாக உள்ளது.
## மர்மரா பிராந்திய மாகாணங்கள்
# பலகேசீர் மாகாணம் 
# பிலெசிக் மாகாணம் 
#     பர்சா மாகாணம் 
# கனக்கலே மாகாணம் 
#     எடிர்னே மாகாணம் 
# இஸ்தான்புல் மாகாணம்
# கோர்க்லாரெலி மாகாணம் 
# கோகேலி மாகாணம்
# சாகர்யா மாகாணம் 
# தெகிர்தா மாகாணம் 
# யலோவா மாகாணம்

## தட்ப வெப்பம்
மர்மரா பிராந்தியத்தின் ஏஜியன் கடற்கரை மற்றும் தெற்கு மர்மரா கடற்கரைப் பகுதிகளில் நடுநிலக்கடல் சார் வானிலை மற்றும் ஈரப்பதமான மிதவெப்ப மண்டல காலநிலை கொண்டது. மர்மரா பிராந்தியத்தின் உட்புறப் பகுதிகளில் கடல்சார் காலநிலையும், கருங்கடல் பகுதிகளில் ஈரப்பதமான கண்ட காலநிலையும் கொண்டுள்ளது. கோடையில் குறைந்த வெப்பமும்; குளிர்காலத்தில் குளிரும், சில நேரங்களில் பனிப்பொழிவும் ஏற்படுகிறது.   
## இதனையும் காண்க
* மத்திய அனதோலியா பிராந்தியம்
* கிழக்கு அனடோலியா பிராந்தியம்
* தென்கிழக்கு அனதோலியா பிராந்தியம்
* மத்தியத்தரைக் கடல் பிராந்தியம்
*ஏஜியன் பிராந்தியம்
*கருங்கடல் பிராந்தியம்
* மர்மரா கடல்
* ஏஜியன் கடல்
* கருங்கடல்

## மேற்கோள்கள்

## வெளி இணைப்புகள்

பகுப்பு:துருக்கியின் பிராந்தியங்கள்
பகுப்பு:துருக்கியின் புவியியல்
துருக்கியின் பிராந்தியங்கள்

**துருக்கியின் புவியியல் பிராந்தியங்கள்** (*geographical regions of Turkey*), துருக்கி நாடு 7 புவியியல் பிராந்தியங்களைக் கொண்டது.இந்த ஏழு பிராந்தியங்களை 81 மாகாணங்களாக பிரிக்கப்பட்டுள்ளது.

புவியியல், மக்கள் தொகை பரம்பல் மற்றும் பொருளாதாரக் காரணங்களுக்காக பிராந்தியங்கள் பிரிக்கப்பட்டுள்ளதே அன்றி நிர்வாக பயன்பாட்டிற்காக அல்ல.

## துருக்கியின் பிராந்தியங்கள்

## இதனையும் காண்க
* துருக்கியின் மாகாணங்கள்
* மத்தியதரைக் கடல் பிராந்தியம்
* அனத்தோலியா
* லெவண்ட்
* ஏட்ரியாட்டிக் கடல்
* ஏஜியன் கடல்
* மர்மரா கடல்
* மத்தியதரைக் கடல்
* கருங்கடல்

## மேற்கோள்கள்
தமிழ்நாடு வீட்டுவசதி மற்றும் நகர்ப்புற வளர்ச்சித் துறை

**வீட்டுவசதி மற்றும் நகர்ப்புற வளர்ச்சித் துறை** (ஆங்கிலம்: Department of Housing and Urban Development) என்பது தமிழ்நாடு அரசின் வீட்டு வசதி மேலாண்மை மற்றும் நகர்ப்புறத்தின் வளர்ச்சிக்கான துறையாகும். இத்துறையின் நிர்வாகக் கட்டுப்பாட்டின் கீழ் தமிழ்நாடு வீட்டு வசதி வாரியம், தமிழ்நாடு குடிசை மாற்று வாரியம், கூட்டுறவு வீட்டு வசதி சங்கம், நகர் ஊரமைப்பு இயக்ககம் மற்றும் சென்னைப் பெருநகர் வளர்ச்சிக் குழுமம் ஆகிய துறைகள் இயங்குகின்றன. இத்துறையின் அமைச்சராக சு. முத்துசாமி உள்ளார்.

## கட்டுப்பாட்டில் உள்ள அமைப்புகள்

## முன்னாள் அமைச்சர்கள்
*2006 - 2011
** சுப. தங்கவேலன் 
*2006 - 2011
** இ. பெரியசாமி
*2011 - 2016
** ஆர். வைத்திலிங்கம்
*2016 மே -2017 ஆகஸ்ட்
** உடுமலை கே. ராதாகிருஷ்ணன்
* 2017
** ஓ. பன்னீர்செல்வம்

## இவற்றையும் பார்க்கலாம்
* வீட்டுவசதி மற்றும் நகர்ப்புற விவகாரங்கள் அமைச்சகம்

## மேற்கோள்கள்

பகுப்பு:தமிழ்நாடு அரசுத் துறைகள்
பிசால்கர் சட்டமன்றத் தொகுதி

**பிசால்கர் சட்டமன்றத் தொகுதி** (*Bishalgarh Assembly constituency*) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது சிபாகிஜாலா மாவட்டத்தில் உள்ளது. இச்சட்டமன்றத்தொகுதி மேற்கு திரிபுரா மக்களவைத் தொகுதியின் ஒரு பகுதியாகும்.

## சட்டமன்ற உறுப்பினர்கள்

## தேர்தல் முடிவுகள்

### 2023

 

### 2018

## மேலும் பார்க்கவும்

* திரிபுரா சட்டப் பேரவையின் தொகுதிகளின் பட்டியல்
* சிபாஹிஜாலா மாவட்டம்
* விசால்கர்
* திரிபுரா மேற்கு (லோக்சபா தொகுதி)

## மேற்கோள்கள்

பகுப்பு:திரிபுரா சட்டமன்றத் தொகுதிகள்
பகுப்பு:சிபாகிஜாலா மாவட்டம்
கோபால் சந்திர ராய்

**கோபால் சந்திர ராய்** (*Gopal Chandra Roy*) திரிபுராவை சேர்ந்த இந்திய அரசியல்வாதியும் சட்டமன்ற உறுப்பினரும் ஆவார். இவர் பனமாலிபூர் சட்டமன்றத் தொகுதியிலிருந்து 2023ஆம் ஆண்டு திரிபுரா சட்டமன்றத்திற்கு நடைபெற்ற தேர்தலில் போட்டியிட்டு வெற்றி பெற்று சட்டப்பேரவை உறுப்பினராகப் பணியாற்றுகிறார். ராய் இந்தியத் தேசிய காங்கிரசு கட்சியினைச் சேர்ந்தவர்.

## மேற்கோள்கள்

பகுப்பு:வாழும் மக்கள்
பகுப்பு:திரிபுரா சட்டமன்ற உறுப்பினர்கள்
பிசுவஜித் கலை

**பிசுவஜித் கலை** (*Biswajit Kalai*) என்பவர் இந்திய அரசியல்வாதியும் திரிபுரா சட்டமன்ற உறுப்பினரும் ஆவார். 2023 திரிபுரா சட்டப் பேரவைத் தேர்தலில் தகர்ஜாலா சட்டமன்றத் தொகுதியிலில் திப்ரா மோதா கட்சியின் வேட்பாளராகப் போட்டியிட்டு 32,455 வாக்குகள் வித்தியாசத்தில் வெற்றி பெற்றார்.

## அரசியல் வாழ்க்கை
கலை தனது அரசியல் வாழ்க்கையை துவிப்ரா மாணவர் கூட்டமைப்பு தலைவராகத் தொடங்கினார்.

## மேற்கோள்கள்

பகுப்பு:வாழும் மக்கள்
பகுப்பு:திரிபுரா சட்டமன்ற உறுப்பினர்கள்
முகமது சுர்தி

**முகமது சுர்தி** (*Mohammed Surti*) இந்தியாவைச் சேர்ந்த ஓர் அரசியல்வாதியாவார். குசராத்து மாநிலத்தின்  சூரத் நகரத்தைச் சேர்ந்த இவர் இந்திய தேசிய காங்கிரசு கட்சியின் தலைவராகவும், குசராத்து மாநில அமைச்சராக இருந்தவர்.  1993 சூரத் குண்டுவெடிப்புகளில் ஈடுபட்டதாக பொய்யாகக் குற்றம் சாட்டப்பட்டு சிறையில் அடைக்கப்பட்டார். மேலும் இவர் நிரபராதி என நிரூபிக்கப்பட்டு பின்னர் விடுவிக்கப்பட்டார்.

அக்டோபர் 2008 ஆம் ஆண்டு அக்டோபர் மாதத்தில்  சூரத்தில் உள்ள தடா நீதிமன்றம் முகமது சுர்திக்கு 20 ஆண்டுகள் சிறைத்தண்டனை விதித்தது. பின்னர் 18 ஜூலை 2014 ஆம் ஆண்டு 18 ஆம் தேதியன்று சுர்தி உட்பட 1993 சூரத் குண்டுவெடிப்புக்கு தண்டனை விதிக்கப்பட்ட 11 குற்றவாளிகளையும் உச்ச நீதிமன்றம் விடுவித்தது.
## மேற்கோள்கள்

பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:குஜராத் அரசியல்வாதிகள்
பகுப்பு:சூரத் மாவட்டம்
ஜோலைபாரி சட்டமன்றத் தொகுதி

**ஜோலைபாரி சட்டமன்றத் தொகுதி** (*Jolaibari Assembly constituency*) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது தெற்கு திரிபுரா மாவட்டத்தில் உள்ளது. பட்டியல் பழங்குடியினருக்கு ஒதுக்கப்பட்ட இந்த தொகுதி திரிபுரா கிழக்கு மக்களவையின் ஒரு பகுதியாகும்.

## சட்டப் பேரவை உறுப்பினர்கள்

## தேர்தல் முடிவுகள்

### 2018

## மேலும் பார்க்கவும்

* திரிபுரா சட்டப் பேரவையின் தொகுதிகளின் பட்டியல்
* தெற்கு திரிபுரா மாவட்டம்
* மனு சட்டமன்ற தொகுதி
* திரிபுரா கிழக்கு மக்களவைத் தொகுதி

## மேற்கோள்கள்

பகுப்பு:திரிபுரா சட்டமன்றத் தொகுதிகள்
பகுப்பு:தெற்கு திரிப்புரா மாவட்டம்
சுக்லா சரண் நோதியா

**சுக்லா சரண் நோதிடியா** (*Sukla Charan Noatia*) திரிபுராவைச் சேர்ந்த இந்திய அரசியல்வாதியும் மாநில அமைச்சரும் ஆவார். இவர் சாகாவின் இரண்டாவது அமைச்சகத்தில் திரிபுரா அரசாங்கத்தில் கூட்டுறவு, பழங்குடியினர் நலன் மற்றும் சிறுபான்மையினர் நலத்துறை அமைச்சராக உள்ளார். 2023-ல் நடைபெற்ற திரிபுரா சட்டமன்ற பொதுத் தேர்தலில் இந்தியப் பொதுவுடமைக் கட்சியின் (மார்க்சிஸ்ட்) தேபேந்திர திரிபுராவை 375 வாக்குகள் வித்தியாசத்தில் தோற்கடித்து ஜோலைபாரி சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:திரிபுராவின் ஆட்சியாளர்கள்
சுக்தேவ் சிங் லிப்ரா

**சுக்தேவ் சிங் லிப்ரா**, (Sukhdev Singh Libra)  இந்தியாவைச் சேர்ந்த ஓர் அரசியல்வாதியும்  நாடாளுமன்ற உறுப்பினரும்  ஆவார்.

## ஆரம்ப கால வாழ்க்கை
சுக்தேவ் சிங் லிப்ரா  1932  ஆம் ஆண்டு நவம்பர் மாதம் 7,ஆம் தேதியன்று,  பஞ்சாபில் உள்ள கன்னாவில் உள்ள லிப்ரா கிராமத்தில் சர்தார் கர்தார் சிங் மற்றும் சந்த் கவுர் ஆகியோருக்கு ராம்தாசியா சீக்கிய சமர் குடும்பத்தில் பிறந்தார். 

கன்னாவிலுள்ள சிறீ குரு கோவிந்த் சிங் உயர்நிலைப் பள்ளியில் பள்ளிப்படிப்பை முடித்தார்.

## அரசியல்

* 2004 ஆம் ஆண்டில் இவர் ரோபார் தொகுதியில் இருந்து 14 ஆவது மக்களவை உறுப்பினராகத் தேர்ந்தெடுக்கப்பட்டார். 
* 1985 ஆம் ஆண்டில்  பஞ்சாப் சட்டமன்ற உறுப்பினராகவும்,  1998 ஆம் ஆண்டில் மாநிலங்களவை  உறுப்பினராகவும் ஆனார்.
* 2008 ஆம் ஆண்டில் பதேகர் சாகிபு தொகுதியை பிரதிநிதித்துவப்படுத்தினார். 

பட்டியல் சாதியினர் நலக் கழகத்தின் (பஞ்சாப்), சிரோமணி குருத்வாரா பிரபந்தக் கமிட்டியின்உறுப்பினராகவும், மகாராட்டிராவின் குருத்வாரா சாகிப் சச் கந்த் சிறீ அப்சல் நகர் அசூர் சாகிபு நாந்தேட் குழுவின் உறுப்பினராகவும் பணியாற்றினார். 

கன்னாவில் உள்ள இவரது பூர்வீக கிராமத்தில் நீண்டகாலமாக உடல் நலக்குறைவு காரணமாக சுக்தேவ் சிங் லிப்ரா காலமானார். 

## மேற்கோள்கள்

## வெளி இணைப்புகள்
* பதினான்காவது மக்களவை உறுப்பினர்கள் - இந்திய நாடாளுமன்ற இணையதளம்
பகுப்பு:14வது மக்களவை உறுப்பினர்கள்

பகுப்பு:பஞ்சாப் நபர்கள்
பகுப்பு:15வது மக்களவை உறுப்பினர்கள்
பகுப்பு:2019 இறப்புகள்
பகுப்பு:1932 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
சுர்ச்சித் சிங் திமான்

**சுர்ச்சித் சிங் திமான்**  (Surjit Singh Dhiman)  இந்தியாவைச் சேர்ந்த ஓர் அரசியல்வாதியாவார்.   இந்திய தேசிய காங்கிரசு கட்சியின்  உறுப்பினரான இவர்  2017 ஆம் ஆண்டு நடைபெற்ற  பஞ்சாப் சட்டப் பேரவைத் தேர்தலில் அமர்கர் சட்டமன்றத் தொகுதியிலிருந்து பஞ்சாப் சட்டப் பேரவை உறுப்பினராகத் தேர்ந்தெடுக்கப்பட்டார்.

2022  ஆம் ஆண்டில்  கட்சி விரோத நடவடிக்கைகளுக்காக காங்கிரசு கட்சியிலிருந்து  இருந்து நீக்கப்பட்டார்.

## சட்டமன்ற உறுப்பினர்
சுர்ச்சித்து சிங் திமான் 2017-2022 ஆம் ஆண்டுகளுக்குக்கு இடையில் அமர்கர் சட்டமன்ற தொகுதியை  பிரதிநிதித்துவப்படுத்தினார்.  இவர் இந்திய தேசிய காங்கிரசு கட்சியின்  வேட்பாளராக, பஞ்சாப் சட்டப் பேரவையின் தற்போதைய உறுப்பினரான சிரோமணி அகாலி தளத்தின் இக்பால் சிங் சூண்டனை தோற்கடித்து வெற்றி பெற்றார்.

## மேற்கோள்கள்

பகுப்பு:பஞ்சாபி மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:பஞ்சாப் சட்டமன்ற உறுப்பினர்கள்
மனோஜ் காந்தி தேப்

**மனோஜ் காந்தி தேப்** (*Manoj Kanti Deb*) திரிபுராவைச் சேர்ந்த இந்திய அரசியல்வாதியும் சட்டமன்ற உறுப்பினரும் ஆவார். இவர் உணவு, குடிமைப்பொருள் வழங்கல் மற்றும் நுகர்வோர் விவகாரங்கள் அமைச்சராக முன்பு பணியாற்றினார்.  தற்பொழுது மாணிக் சாகாவின் அமைச்சகத்தில் நகர்ப்புற மேம்பாட்டுத் துறை அமைச்சராக உள்ளார்.

இவர் இந்திய தேசிய காங்கிரசிலிருந்து விலகி 2017-ல் பாரதிய ஜனதா கட்சியில் சேர்ந்தார். தேப் கமால்பூர் தொகுதியில் இந்திய பொதுவுடமை கட்சியின் வேட்பாளர் பிஜோய் லக்ஷ்மி சிங்காவை 2,959 வாக்குகள் வித்தியாசத்தில் தோற்கடித்து சட்டமன்ற உறுப்பினர் ஆனார்.

## மேற்கோள்கள்

பகுப்பு:வாழும் மக்கள்
பகுப்பு:திரிபுரா சட்டமன்ற உறுப்பினர்கள்
சம்சேர் சிங் துல்லோ

**சம்சேர் சிங் துல்லோ** (*Shamsher Singh Dullo*)  இந்தியாவைச் சேர்ந்த ஓர்  அரசியல்வாதியாவார். இவர் மாநிலங்களவை உறுப்பினராகவும் இருந்துள்ளார்.

## ஆரம்ப கால வாழ்க்கை
சம்சேர் சிங் துல்லோ பஞ்சாபில் உள்ள கன்னாவில் இந்தர் சிங் துல்லோ மற்றும் சத்னம் கவுர் ஆகியோருக்கு ராம்தாசியா சீக்கிய குடும்பத்தில் பிறந்தார். இளங்கலைப் படிப்பும் சட்டப் பாடத்தில் பட்டப் படிப்பும் முறையே கன்னா ஏ.எசு  கல்லூரி, மற்றும் சட்டக் கல்லூரி, பஞ்சாப் பல்கலைக்கழகம் (சண்டிகர்) ஆகியவற்றில் படித்து முடித்தார். பஞ்சாப் மற்றும் அரியானா உயர்நீதிமன்றங்களில்  வழக்கறிஞர் பயிற்சி பெற்றார்.

இவரின் மகன் பந்தீப் சிங் துல்லோ மற்றும் மனைவி அர்பன்சு கவுர் ஆம் ஆத்மி கட்சியைச் சேர்ந்தவர்கள்.  இவரின் மனைவி கன்னாவில் இருந்து தேர்ந்தெடுக்கப்பட்டு சட்டமன்ற உறுப்பினராகவும் இருந்துள்ளார்.

## அரசியல்
கன்னாவிலிருந்து 1980 மற்றும் 1992 ஆம் ஆண்டுகளில் இரண்டு முறை சட்டமன்ற உறுப்பினரானார். கலால் மற்றும் வரித்துறையின் மாநில அமைச்சராகப் பணியாற்றினார்.

13 ஆவது மக்களவைத் தேர்தலில் போட்டியிட்டு ரோபார் தொகுதியில் இருந்து தேர்ந்தெடுக்கப்பட்டார்.

பஞ்சாப் பிரதேச காங்கிரசு கமிட்டி மற்றும் கன்னா மெட்ரோபாலிட்டன் கவுன்சிலின் முன்னாள் தலைவராகவும் பொறுப்பு வகித்துள்ளார்.  இந்தியன் வங்கியில் இயக்குநராகவும் பணியாற்றினார் மற்றும் குருநானக் தேவ் பல்கலைக்கழகம், அமிர்தசரசில் ஆட்சிக்குழு  உறுப்பினராகவும் இருந்தார்.

2016  ஆம் ஆண்டில்  பஞ்சாபில் இருந்து இரு ஆண்டுகளுக்கு ஒருமுறை நடந்த தேர்தலில் மாநிலங்களவை  வேட்பாளராகப் பரிந்துரைக்கப்பட்டார்.

## மேற்கோள்கள்

பகுப்பு:13வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1947 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
மானவ் தேபர்மா

**மானவ் தேபர்மா** (*Manav Debbarma*) என்பவர் திப்ரா அரசியல்வாதி ஆவார். இவர் திரிபுராவின் சட்டமன்ற உறுப்பினாராக உள்ளார். தேபர்மா திரிபுராவின் கோலாகட்டி சட்டமன்றத் தொகுதியிலிருந்து திரிபுரா சட்டமன்றத்திற்கு 2023ஆம் ஆண்டு நடைபெற்ற சட்டமன்றத் தேர்தலில் போட்டியிட்டு வெற்றிபெற்று சட்டமன்ற உறுப்பினராக உள்ளார்.

## இளமை
மானவ் தேபர்மா 10 சனவரி 1982 அன்று திரிபுராவின் தகர்ஜாலாவில் பிறந்தார். இவர் செபகிஜாலா மாவட்டத்தில் திப்ரா குடும்பத்தைச் சேர்ந்தவர்.

தேபர்மா அகர்தலாவில் உள்ள மருந்து அறிவியல் மற்றும் தொழில்நுட்பத்தின் பிராந்திய நிறுவனத்தில் மருந்தியலில் பட்டயப்படிப்பினை முடித்துள்ளார்.

தேபர்மா 1995 முதல் 1996 வரை திப்ரா மாணவர் கூட்டமைப்பின் தலைவராகப் பணியாற்றினார்.

## அரசியல் வாழ்க்கை
தேபர்மா 2019-ல் திப்ரா மோதா கட்சியில் சேர்ந்தார். இவர் 2023 திரிபுரா சட்டமன்றத் தேர்தலில் கோலாகாட்டியில் போட்டியிட்டு பாரதிய ஜனதா கட்சியின் இமானி தேபர்மாவை விட 9198 வாக்குகள் கூடுதலாகப் பெற்று வெற்றிபெற்றார்.

## மேற்கோள்கள்

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:திரிபுரா சட்டமன்ற உறுப்பினர்கள்
சர்தார் இந்தர் சிங்

**சர்தார் இந்தர் சிங்**  (*Sardar Inder Singh*)  இந்தியாவைச் சேர்ந்த ஓர் அரசியல்வாதியாவார். 1890-1983 ஆம் ஆண்டு காலத்தில் இவர் வாழ்ந்தார். 1950 ஆம் ஆண்டுகளில் தொடங்கி  1983 ஆம் ஆண்டு இவர் இறக்கும் வரை முன்னணி சீக்கிய இந்திய தொழிலதிபராகத் திகழ்ந்தார்.  கான்பூரில் உள்ள சிங்  பொறியியல் பணிகள் நிறுவனம் என்ற இந்தியாவின் முதல் எஃகு மீள் சுருள் ஆலையை நிறுவியதன் மூலம் இந்தியாவில் எஃகு மீள் சுருள் தொழிற்துறையை நிறுவினார். இதைத் தவிர மேலும்  பல தொழில்துறை அலகுகளையும் நிறுவினார். வட இந்தியாவின் மிகப்பெரிய இரயில்  பாரவண்டி  தொழிற்சாலை, சிங் பாரவண்டி  தொழிற்சாலை  ஆகியவற்றை அமைத்ததன் மூலம் பல்வகைப்படுத்தினார். இந்திய இரயில்வேக்கு இரயில்பாதை  இணைப்பு பட்டைகளின் மிகப்பெரிய உற்பத்தியாளராகவும் விநியோகியாகவும் ஆனார். சர்தார் இந்தர் சிங்  உத்தரப் பிரதேச வணிகர் சங்கத்தின் நிறுவன  உறுப்பினராகவும், தலைவராகவும், வட இந்தியாவின் முதலாளிகள் சங்கத்தின் தலைவராகவும் இருந்தார்.  1946 ஆம் ஆண்டு முதல் 1961 ஆம் ஆண்டு வரை அமிர்தசரசில் இருந்து சட்டமன்ற உறுப்பினராகவும் மாநிலங்களவை உறுப்பினராகவும் இருந்தார்.  

2018 ஆம் ஆண்டு வெளியான *ரெய்டு* திரைப்படம் இவருக்கு எதிராக நடத்தப்பட்ட சோதனையை அடிப்படையாகக் கொண்டது.  

## மேற்கோள்கள்

பகுப்பு:1983 இறப்புகள்
பகுப்பு:1890 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:பஞ்சாப் நபர்கள்
அனுப் சிங் (அரசியல்வாதி)

**அனுப் சிங்** (*Anup Singh (politician*) இந்தியாவைச் சேர்ந்த ஓர் அரசியல்வாதியாவார்.  1903 ஆம் ஆண்டு மார்ச்சு மாதம் 5 ஆம் தேதியன்று இவர் பிறந்தார். இந்திய தேசிய காங்கிரசு கட்சியைச் சேர்ந்த இவர் பஞ்சாப்  மாநிலத்தைச் சேர்ந்தவராவார். ஆர்வர்டு பல்கலைக்கழகத்தில் முனைவர் பட்டம் பெற்றார்.

அனுப் சிங் நான்கு முறை மாநிலங்களவை உறுப்பினராக இருந்துள்ளார்.  3 ஏப்ரல் 1952 ஆம் ஆண்டு ஏப்ரல் மாதம்  2 ஆம் தேதி முதல் 1954 ஆம் ஆண்டு ஏப்ரல் மாதம் 2 ஆம் தேதி வரை, 3 ஏப்ரல் 1954 முதல் 2 ஏப்ரல் 1960 வரை, 3 ஏப்ரல் 1962 முதல் 22 நவம்பர் 1962 வரை மற்றும் 3 ஏப்ரல் 1964 முதல் 28 ஜனவரி 1969 வரை இவர் மாநிலங்களவை உறுப்பினராக இருந்துள்ளார்..

1960 ஆம் ஆண்டுகளில் இவர் பஞ்சாப் பொது சேவை ஆணையத்தின் தலைவராக இருந்தார். நேரு இந்தியாவின் வளரும் நட்சத்திரம்  *என்ற புத்தகத்தை எழுதினார்.*

இவருக்கு சிறீமதி இக்பால் கவுர் என்ற மனைவியும் ஒரு மகளும் உள்ளனர்.  1969 ஆம் ஆண்டு சனவரி மாதம் 28 ஆம் தேதியன்று அனுப் சிங் காலமானார். 

## மேற்கோள்கள்


பகுப்பு:ஆர்வர்டு பல்கலைக்கழக முன்னாள் மாணவர்கள்
பகுப்பு:1969 இறப்புகள்
பகுப்பு:1903 பிறப்புகள்
பகுப்பு:இந்திய அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
இரைப்பை கவசம்

**இரைப்பைக் கவசம்** (*Gastric shield*) என்பது ஈரோட்டுடலிகள், தந்தம் ஓடுகள் மற்றும் சில வயிற்றுக்காலிகளின் செரிமானப் பாதையில் உள்ள ஒரு உறுப்பு ஆகும். பொதுவாக இது உரலும் உலக்கையும் சுழல்வது போன்று செயல்படும். வயிற்றிலிருந்து செரிமான நொதிகளைக் கடத்தும் நுண்குழாய்கள் இந்த இரைப்பைக் கவசத்தினை ஊடுருவிச் செல்கின்றன. சிராய்ப்பு விளைவுகளிலிருந்து வயிற்றுப் புறணியின் உயிரணுக்களைப் பாதுகாக்கும் பணியினை இரைப்பைக் கவசம் மேற்கொள்கிறது.

## மேற்கோள்கள்

பகுப்பு:சமிபாட்டுத்தொகுதி